钦定古今图书集成/理学汇编/学行典/第094卷 > 性理大全 > 《读史》
## 钦定古今图书集成/理学汇编/学行典/第094卷 > 性理大全 > 《读史》

程子曰：“某每读史到一半，便掩卷思量，料其成败，然
后却看有不合处，又更精思其闲，多有幸而成，不幸
而败。今日只见成者便以为是，败者便以为非，不知
成者煞有不是，败者煞有是底。读史须见圣贤所
存治乱之几，贤人君子出处进退，便是格物。今人只
将他见成底事便做是，便不知，煞有误人处。凡读
史，不”徒要记事迹，须要识治乱安危兴废存亡之理。
且如读高帝一纪，便须识得汉家四百年终始治乱
当如何，是亦学也。

南轩张氏曰：“观史工夫，要当考其治乱兴坏之所以
然，察其人之是非邪正，至于几微节目，与夫疑似取
舍之闲，尤当三复也。若以博闻见，助文辞，抑末矣。
于定国为廷尉，天下无冤民，史氏将谁欺赵？盖韩、杨
之死，皆在定国之手，冤莫大焉！大凡看史，不可被史
官瞒过。张释之为廷尉，有惊乘舆马者，上欲诛之，释
之”以为当罚金，且曰：“法者，天下之公共也。且方其时，
上使诛之则已。今已下廷尉，廷尉，天下之平也。”释之
知廷尉为天下之平，而不知人君为天下之平。问：
读《通鉴》之法，曰：“治乱得失源流，人才邪正是非，财赋
本末，用兵法制，嘉言善行，皆当熟究之。”

东莱吕氏曰：“观史先自《书》始，然后次及《左氏通鉴》，欲
其体统源流相承接耳。”

范阳张氏曰：“如看唐朝事，则若身预其中，人主情性
如何，所命相如何，当时在朝士大夫，孰为君子，孰为
小人，其处事孰为当，孰为否，皆令胸次晓然，可以口
讲而指画，则机会圆熟，他日临事，必过人矣。凡前古
可喜可愕之事，皆当蓄之于心，以此发之笔下，则文
章不为空言矣。”

鲁斋许氏曰：“阅子史必须有所折衷。《六经》《论》《孟》，乃子
史之折衷也。譬如家法之有律令格式，赏功罚罪，合
于律令格式者为当，不合于律令格式者为不当。诸
子百家之言，合于《六经》《语》《孟》者为是，不合于《六经》《语》
《孟》者为非。以此夷考古之人而去取之，鲜有失矣。
阅史必且专意于一家，其馀悉屏去，候阅一史毕，历
历”默记，然后别取一史而阅之。如此有常，不数年诸
史可以备记。苟阅一史未了，杂以他史，纷然交错于
前，则皓首不能通一史矣。惟是读《三传》当参以《史记》，
读《史记》当参以《前汉》，文辞繁要，亦各有法，不可不知。

看《史记》，当先看其人之大节，然后看其细行善则。

《效》之恶，则以为戒焉，所以为吾躬行之益。徒记其事
而读其书，非所谓学也。